Diari Oficial de la Generalitat Valenciana


Sumari del DOGV 8196, del 22-12-2017 (2017/11972)

RESOLUCIÓ de 18 de desembre 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés al cos superior tècnic d'enginyeria de telecomunicació, A1-14, sector administració especial, torn de promoció interna, convocatòria 8/15.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8196

Data del DOGV
:   22-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/11627


Data del document
:   18-12-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 18 de desembre 2017, de la Conselleria de Justícia, Administració Pública, Reformes Democràtiques i Llibertats Públiques, per la qual s'eleva a definitiva la llista provisional de persones admeses i excloses a les proves selectives d'accés al cos superior tècnic d'enginyeria de telecomunicació, A1-14, sector administració especial, torn de promoció interna, convocatòria 8/15. [2017/11371]  
  
  
En data 29 de setembre de 2017 es va publicar la resolució de 20 de setembre de 2017 (DOGV 8138, 29.09.2017), de la Conselleria de Justícia, Administració Pública i Reformes Democràtiques i Llibertats Públiques, per la qual es va elevar a definitiva la llista provisional de persones admeses i excloses a les proves selectives d'accés al cos superior tècnic d'enginyeria de telecomunicació, A1-14, sector administració especial, torn de promoció interna, convocatòria 8/15.  
En data 23 d'octubre de 2017 es va publicar correcció d'errors de la resolució de 20 de setembre de 2017, en el sentit de canviar el resolc segon:  
«Les persones admeses en l'annex I, seran convocades a la realització del primer exercici mitjançant una resolució que es publicarà oportunament en el DOGV, que tindrà lloc, en la mateixa data, que determine, la resolució en què es convoque a la realització del segon exercici per al torn d'accés lliure de la convocatòria 7/15, d'accés al cos superior tècnic d'enginyeria en telecomunicació, A1-14.»  
Vista la proposta de la Direcció General de Funció Pública i d'acord amb el que estableix l'article 10.2 del Decret 33/1999, de 9 de març, pel qual s'aprova el Reglament de selecció, provisió de llocs de treball i carrera administrativa del personal comprés en l'àmbit d'aplicació de la Llei de funció pública i amb la base 7.5 de l'Ordre 11/2016, de 22 d'abril, de la Conselleria de Justícia, Administració Pública, Reformes Democràtiques i Llibertats Públiques, per la qual es convoquen proves selectives d'accés al cos superior tècnic d'enginyeria en telecomunicació, sector administració especial, torn de promoció interna, convocatòria 8/15 (DOCV 7781, 13.05.2016), resolc:  
  
  
Primer  
Convocar totes les persones admeses en l'annex I d'aquesta resolució (Alacant, Castelló i València), a la realització del primer exercici que serà el 20 de gener de 2018 (dissabte), a les 10.00 hores en l'edifici direcció, administració i docència (planta soterrani) de l'Hospital la Fe, avinguda de Fernando Abril Martorell, número 106, 46406, de València.  
  
L'ordre de crida dels aspirants començarà amb la lletra «M» conforme el resultat del sorteig celebrat el dia 7 de març de 2016 (DOCV 7740, 14.03.2016).  
Les persones admeses hauran d'acreditar la seua personalitat per mitjà de la presentació del DNI, del passaport o del permís de conduir en el moment de ser cridades a les aules on es realitze l'exercici corresponent a aquesta convocatòria sense que per a aquest efecte siguen vàlides les fotocòpies compulsades d'aquests documents, així com de l'exemplar per a la persona interessada de la sol·licitud d'admissió a les proves.  
D'acord amb el que disposa la base 9.2 de la convocatòria 8/15, les persones admeses quedaran decaigudes en el seu dret quan es personen en els llocs de celebració quan ja s'hagen iniciat les proves o per la inassistència a aquestes encara que es dega a causes justificades.  
  
  
Segon  
Contra aquesta resolució, que posa fi a la via administrativa, es podrà interposar un recurs contenciós administratiu davant del Jutjat Contenciós Administratiu de València, en el termini de dos mesos comptador des de l'endemà de la publicació, de conformitat amb el que estableixen els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, i segons el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar potestativament un recurs de reposició davant de l'òrgan que va dictar l'acte que es recorre, en el termini d'un mes comptador des de l'endemà de la publicació. Tot això, sense perjudici que es puga exercitar, si és el cas, qualsevol altre que s'estime procedent.  
  
València, 18 de desembre de 2017.- La consellera de Justícia, Administració Pública, Reformes Democràtiques i Llibertats Públiques: Gabriela Bravo Sanestanislao.  
  
  
ANNEX I  
Persones admeses  
  
Accés: torn de promoció interna  
  
Modalitat A) Promoció interna vertical  
  
 DNI Cognoms i nom  
05878955 MONFORT MIRALLES, JOSE VICENTE